
Lepinguliste kohustuste täitmise tähtaja pikendamine 

hoonestusõiguse seadmise lepingu järgi (Kangelaste 21a, Narva)

 1.  Asjaolud ja menetluse käik

Narva linn ja OÜ Blizzard (registrikood 10161342, asukoht  Narva, Kalda 8) sõlmisid 27.09.2005 notariaalselt tõestatud hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 7882) maa-alale, asukohaga Kangelaste 21a, Narva, maa pindala 4 522 m2, sihtotstarve – korruselamumaa 60% ja ühiskondlike hoonete maa 40%. OÜ Blizzard kavatses ehitada nimetatud maa-alale 9-korruselise elamu.

Eelnimetatud lepingu punkti 5.2. kohaselt kohustus OÜ Blizzard esitama Arhitektuuri ja Linnaplaneerimise Ametile kinnitamiseks detailplaneeringu projekti  6 kuu jooksul arvates hoonestusõiguse kohta kinnistusraamatusse kande tegemise päevast, s.o kuni  25.04.2006. Hoonestusõigus tekkis 25.10.2005. 
Narva Linnavolikogu võttis 09.02.2006 OÜ Blizzard ettepanekul vastu otsuse nr 12                  Kangelaste 21a maa-ala detailplaneeringu algatamise kohta. 

OÜ Blizzard taotlusel pikendati temale detailplaneeringu projekti kinnitamiseks esitamise tähtaega kuni 31.12.2006 (Narva Linnavalitsuse 14.06.2006 korraldus nr 771-k, lepingu 11.07.2006 muutmise leping (Jõhvi notari Tatjana Boitsova notariaalregistri nr 6214)). 

24.05.2007 pöördus OÜ Blizzard taas Narva Linnavalitsuse poole taotlusega, milles palub pikendada Kangelaste 21a maa-ala detailplaneeringu projekti Arhitektuuri ja Linnaplaneerimise Ametile kinnitamiseks esitamise tähtaega kuni 31.01.2008. Kohustuse mittetäitmist põhjendatakse järgmiselt: tekkis vajadus täpsustada geodeetilist alust ning muuta veetorustiku ja kanalisatsiooni projekteerimise tehnilisi  tingimusi, kuna varem väljastatud tingimused sellele planeeringule ei sobinud ning oleksid tulevikus nõudnud olulisi materiaalseid kulutusi.

OÜ Blizzard taotlust arutati Narva Linnavalitsuse linnavarakomisjoni istungil 07.06.2007 (protokoll nr 7) ja otsustati:

1. Pikendada osaühingule Blizzard (registrikood 10161342, asukoht Kalda 8, Narva) lepingu 11.07.2006 muutmise lepingu (Jõhvi notari Tatjana Boitsova notariaalregistri nr 6214) punktis 2.1 ettenähtud Kangelaste 21a maa-ala detailplaneeringu projekti Arhitektuuri- ja Linnaplaneerimise Ametile kinnitamiseks esitamise tähtaega alates 31.12.2006 kuni 31.01.2008.
2. Mitte rakendada osaühingu Blizzard suhtes 27.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7882) punktis 5.3. ettenähtud trahvi.

3. Linnavara- ja Majandusametil esitada tähtaja pikendamise küsimus Narva Linnavalitsuse istungile korralduse vastuvõtmiseks.

Kuna Narva linn on huvitatud Kangelaste 21a maa-ala detailplaneeringu kehtestamisest ja ehitustööde teostamisest, on otstarbekas pikendada OÜ-le Blizzard nimetatud maa-ala detailplaneeringu projekti Arhitektuuri- ja Linnaplaneerimise Ametile kinnitamiseks esitamise tähtaega.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

3.1. Pikendada osaühingule Blizzard (registrikood 10161342, asukoht Kalda 8, Narva) lepingu 11.07.2006 muutmise lepingu (Jõhvi notari Tatjana Boitsova notariaalregistri nr 6214) punktis 2.1 ettenähtud Narvas Kangelaste 21a asuva kinnistu (katastritunnus 51104:003:0046, maa-alune pindala 4 522 m², maa sihtotstarve – 60% korruselamumaa, 40% ühiskondlike hoonete maa) detailplaneeringu projekti Arhitektuuri- ja Linnaplaneerimise Ametile kinnitamiseks esitamise tähtaega alates 31.12.2006 kuni 31.01.2008.
3.2. Mitte rakendada osaühingu Blizzard suhtes 27.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7882) punktis 5.3. ettenähtud trahvi.
3.3. Volitada Narva linnapead Tarmo Tammiste’t linna nimel allkirjastama vastavat notariaalselt tõestatud lepingut.
3.4. Narva Linnavalitsuse Linnavara- ja Majandusametil teha käesolev korraldus teatavaks osaühingule Blizzard.

4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

 

5. Rakendussätted
Käesolev korraldus jõustub seaduses sätestatud korras.

